दुलाराय हादोराव काट अफ यारनि माइथाय समा  1951  एबा  1971,बेनि गेजेराव मोनसेल' जानांगोन ।बेरा फारसेथिं जाय नोगोरारि सोदांनाय बिल थामहिनबा केब नि सायाव बै गंसे खौरां मेलनि गेजेरजों बुंथियो दि हादोरनि गाहाइ मन्थ्रि ( Prime Minister ) नरेन्द्र मडि आरो न'खर बिफाननि मन्थ्रि ( Union Home Minister ) अमित चाह बिथांमोननि सायाव जोंहा आबुं फोथायनाय दं,नरेन्द्र मडि दैदेननाय मिरु सोरखारा आसामनि राज्यो - राजानि गोसोखौ सुग्लायहोनानै मोनबो बेरेखा खामानि मावा होनना फोरमायबावो ।रायखांनो गोनां दि सा - सानजा हादोरसानि गुबुन गुबुन जायगाफोराव सा - सानजा फरायसा गौथुम ( North East Students Union ) आरो हालोसानि गुबुन गुबुन खना खनलायाव दुलाराय आसाम फरायसा आफाद जों असम जातीयताबादि युव सात्र परिषद बादि दोलो आफादनि बान्जायनायाव केबनि सायाव गोख्रों सोमावसारनाय हाबाफारि दैदेनलांनायखौ थांखिना मानिनां मन्थ्रि बिथाङा बुङो दि माखासे सुबुं हान्जा ( Group of People ) आरो खौरां बिजोंआ बिल संसदाव पास जानायखौ बेरेखा खालामदों होन्ना अ'जद दैखांङो ।